આ કોર્ટ ઓફ ઈન્ક્વાયરીને એક બ્રિગેડિયર રેંકના ઓફિસર તરફથી અંજામ આપવામાં આવ્યો છે. તેમણે મેજર ગોગોઈની સાક્ષી પણ નોંધી હતી. વળી બીજા સંબંધિત આર્મી ઓફિસર્સને પણ આ કેસ સાથે જોડાયેલા ડોક્યુમેન્ટસ જોવા અને પરખવા માટે શામેલ કરવામાં આવ્યા હતા. ઈન્ક્વાયરીની જે ફાઈન્ડિંગ્ઝ આવી છે તેને એક મેજર જનરલ તરફથ પ્રસ્તાવિત કરવામાં આવી છે. હવે તેના પર XV કોરના કમાન્ડરનું અપ્રૂવલ મળ્યુ છે. સૂત્રોએ જણાવ્યુ છે કે આ અપ્રૂવલ માટે કોઈ પણ સમયમર્યાદા નક્કી કરવામાં આવી નથી પરંતુ ટૂંક સમયમાં આના પર કોઈ ચૂકાદો આવી શકે છે. કોર કમાન્ડરના અપ્રૂવલ બાદ આર્મી એક્ટ હેઠળ ગોગોઈ પર આરોપ નક્કી થશે. આર્મી ઓથોરિટીઝ એ નક્કી કરશે કે મેજર ગોગોઈને માત્ર સજા આપવી જોઈએ કે પછી તેમને કોર્ટ માર્શલ કરવામાં આવે. 26 મે ના રોજ આર્મી ચીફ જનરલ બિપિન રાવતે પણ કહ્યુ હતુ કે જો મેજર ગોગોઈએ કંઈ ખોટુ કર્યુ હશે તો પછી તેમને સજા આપીને એક ઉદાહરણ રજૂ કરવામાં આવશે. આર્મી ચીફે ગયા વર્ષે એ સમયે મેજર ગોગોઈનું સમર્થન કર્યુ હતુ જ્યારે તેમણે પેટા ચૂંટણી દરમિયાન પત્થરબાજીથી બચવા માટે એક વ્યક્તિનો જીપ હ્યુમન શીલ્ડ તરીકે ઉપયોગ કર્યો હતો.